stanford-oval/wikipedia huggingface dataset:
โทรทัศน์ภาคพื้นดิน
การประมูลคลื่นความถี่วิทยุ

ในช่วงปลายปี ค.ศ. 2009 การแข่งขันของสหรัฐสำหรับคลื่นวิทยุที่มีอยู่อย่างจำกัด นำไปสู่การถกเถียงเรื่องการจัดสรรคลื่นความถี่ที่เป็นไปได้ในปัจจุบันโดยโทรทัศน์ และ FCC ก็เริ่มสอบถามความคิดเห็นเกี่ยวกับวิธีเพิ่มอัตราการส่งถ่ายข้อมูลที่มีให้สำหรับบรอดแบนด์ไร้สาย บางคนเสนอให้ผสมทั้งสองเข้าด้วยกันบนช่องสัญญาณต่าง ๆ ที่เปิดไว้อยู่แล้ว (เช่น ไวท์สเปซ) ในขณะที่คนอื่นเสนอให้ "บรรจุใหม่" บางสถานีและบังคับให้ปิดสถานีบางสถานีเพียงไม่กี่ปีหลังจากทำสิ่งเดียวกัน (โดยไม่มีการชดเชยกับผู้แพร่ภาพกระจายเสียง) ในการยุติการออกอากาศโทรทัศน์แอนะล็อกในสหรัฐ พ.ศ. 2552
มีบางคนได้เสนอให้ยุติการออกอากาศโทรทัศน์ภาคพื้นดิน โดยพิจารณาว่าควรใช้คลื่นความถี่ที่มีอยู่ให้ดีขึ้น และกำหนดให้ผู้ชมเปลี่ยนไปใช้การรับชมโทรทัศน์ผ่านดาวเทียมหรือสายเคเบิล สิ่งนี้จะกำจัดโทรทัศน์ผ่านมือถือซึ่งล่าช้าไปหลายปี โดยการตัดสินใจของ FCC ในการเลือกมาตรฐานเอทีเอสซี และการปรับ 8VSB ที่เป็นกรรมสิทธิ์ของตน แทนที่จะเป็นมาตรฐานโอเอฟดีเอ็มที่ใช้สำหรับการออกอากาศทีวีดิจิทัลทั่วโลก
เมื่อเทียบกับยุโรปและเอเชีย สิ่งนี้มีโทรทัศน์มือถือในสหรัฐฯ เนื่องจากไม่สามารถรับเอทีเอสซีขณะที่เคลื่อนที่ (หรือบ่อยครั้งแม้ขณะที่อยู่กับที่) โดยไม่ต้องใช้ ATSC-M/H ในการออกอากาศแบบภาคพื้นดิน DVB-T หรือ ISDB-T สามารถทำได้แม้ไม่มี DVB-H หรือ 1seg
ดูเพิ่ม

โทรทัศน์ระบบแอนะล็อก
โทรทัศน์ระบบดิจิทัล
โทรทัศน์ภาคพื้นดินระบบดิจิทัล
โทรทัศน์ภาคพื้นดินระบบดิจิทัลในประเทศไทย
แหล่งข้อมูลอื่น

TVRadioWorld TV stations directory
W9WI.com (การทวนสัญญาณภาคพื้นดินและข้อมูลเพิ่มเติมเกี่ยวกับโทรทัศน์)
แผนที่ครอบคลุมและการวิเคราะห์สัญญาณโทรทัศน์
เสาอากาศก้างปลาบนหลังคา จำเป็นสำหรับการรับโทรทัศน์ภาคพื้นดินในพื้นที่รับสัญญาณห่างไกลจากสถานีโทรทัศน์
ไซม่อน กุ๊ก

| ไซม่อน กุ๊ก |
| --- | --- |
เกิด: สุชาติ ขันวิไล   (ต่อมาเปลี่ยนเป็น ศรุต ขันวิไล) 4 มีนาคม พ.ศ. 2524 (43 ปี) จังหวัดกาฬสินธุ์  ไทย
ชื่ออื่น: ไซม่อน
ศิษย์เก่า: สถาบันการพลศึกษา วิทยาเขตมหาสารคาม
อาชีพ: นักแสดง ผู้ออกแบบคิวบู๊ ผู้กำกับ โปรดิวเซอร์
ปีปฏิบัติงาน: 2547-ปัจจุบัน
ไซม่อน กุ๊ก (อังกฤษ: Simon Kuke, เกิด 4 มีนาคม 2524)นักแสดง ผู้ออกแบบคิวบู๊ ผู้กำกับและโปรดิวเซอร์ชาวไทย
ประวัติ

ไซม่อน กุ๊ก มีชื่อไทยว่า สุชาติ ขันวิไล (ต่อมาเปลี่ยนชื่อเป็น ศรุต) เกิดเมื่อวันที่ 4 มีนาคม พ.ศ. 2524 ที่จังหวัดกาฬสินธุ์เขาชื่นชอบ ภาพยนตร์โลดโผน ตั้งแต่วัยเด็ก โดยเฉพาะภาพยนตร์จีนกำลังภายใน และ ภาพยนตร์จีนกำลังภายใน ของ ชอว์บราเดอร์ส เป็นพิเศษ ดารานักบู๊ที่เขาชื่นชอบอาทิ บรู๊ซ ลี เฉินหลง และตำนานดารานักบู๊ชาวไทย พันนา ฤทธิไกร
เมื่อเขาเป็นนักศึกษาน้องใหม่ที่ สถาบันการพลศึกษามหาสารคาม ดารานักบู๊ชื่อดังระดับโลก ทัชชกร ยีรัมย์ หรือ โทนี่ จา เป็นรุ่นพี่ที่สถาบันเดียวกัน ได้จัดโชว์สตันต์ให้ชมสร้างความประทับใจและกลายเป็นแรงบันดาลใจให้เขากลายเป็นสตันต์แมน
เขาเริ่มต้นเส้นทางในธุรกิจภาพยนตร์จากการชักชวนของ พันนา ฤทธิไกร โดยให้เป็นสแตนด์อินของ ทัชชกร ยีรัมย์ ในภาพยนตร์เรื่อง ต้มยำกุ้ง (2548) และ องค์บาก 2 (2551) ในเวลาเดียวกันเขามีผลงานภาพยนตร์ภายใต้สังกัด สหมงคลฟิล์ม อินเตอร์เนชั่นแนล หลายเรื่องเช่น บอดี้การ์ดหน้าเหลี่ยม (2547) รับน้องสยองขวัญ (2548) มนุษย์เหล็กไหล (2549) บอดี้การ์ดหน้าเหลี่ยม 2 (2550) และ ซามูไร อโยธยา (2553) รวมถึงภาพยนตร์จากมาเลเซียเรื่อง 8 Jam เขาทำงานในวงการมามากกว่า 15 ปี
ใน พ.ศ. 2554 เขาได้ร่วมแสดงในภาพยนตร์ทุนต่ำเรื่อง "ชิป" หาย ในฐานะนักแสดงสมทบโดยรับบทเป็น ผู้กองนัท ตัวร้ายของเรื่องซึ่งภาพยนตร์เรื่องนี้นับเป็นภาพยนตร์เรื่องแรกของเขาที่มีชื่อปรากฏอยู่บนแผ่นฟิล์ม ต่อมาในปี พ.ศ. 2557 เขาได้เป็นสตันต์ดับเบิลให้กับ โทนี่ จา ในภาพยนตร์ร่วมทุนสร้างเรื่อง Skin Trade ใน พ.ศ. 2558 เขาได้ร่วมแสดงกับดารานักบู๊ระดับโลกชาวฮ่องกง ดอนนี่ เยน ในภาพยนตร์เรื่อง ยิปมัน 3 รับบทเป็น "สุชาติ" มือสังหารที่เชี่ยวชาญวิชามวยไทย ในภาพยนตร์เขาต้องสู้กับ ยิปมัน ที่รับบทโดย ดอนนี่ เยน ในลิฟท์เล็ก ๆ ที่กำลังวิ่ง
ใน พ.ศ. 2560 เขาแสดงละครโทรทัศน์เป็นครั้งแรกในละครเรื่อง มือเหนือเมฆ ออกอากาศทาง ช่อง 7 เอชดี รับบทเป็น "หนานคำ" นักสู้จากภาคเหนือ ซึ่งเป็นตัวละครที่มีบทบาทสำคัญตั้งแต่ตอนที่ 12 จนจบเรื่องนอกจากนี้ในปี พ.ศ. 2556 เขายังได้เป็นนักแสดงรับเชิญในละครซีรีส์เรื่อง ศีล 5 คนกล้าท้าอธรรม ทาง ช่อง 5 ในตอนที่ 102 ตอน เว่ย ลุย แหลก โดยแสดงเป็น เล้ง นักสู้ฝีมือดีและเป็นเพื่อนรักของเว่ย หนึ่งในกลุ่ม ศีล 5 ซึ่งหลงผิดเข้าไปยุ่งเกี่ยวกับยาเสพติดจนต้องไปเป็นนักสู้ให้กับเสี่ยคนหนึ่งเพื่อแลกกับยาเสพติดแต่สุดท้ายเพราะความช่วยเหลือของเว่ยและหน่วย ศีล 5 ทำให้เล้งและเว่ยสามารถทำลายขบวนการนี้ได้สำเร็จ
ภาพยนตร์

| ปี | เรื่อง | รับบท | หมายเหตุ |
| --- | --- | --- | --- |
| 2547 | บอดี้การ์ดหน้าเหลี่ยม |  | Stunts |
| 2548 | ต้มยำกุ้ง |  | Stunt double: โทนี่ จา |
| 2548 | รับน้องสยองขวัญ |  | Uncredited |
| 2549 | มนุษย์เหล็กไหล |  | Uncredited |
| 2550 | บอดี้การ์ดหน้าเหลี่ยม 2 |  | Stunts |
| 2551 | องค์บาก 2 |  | Stunt double: โทนี่ จา |
| 2553 | ซามูไร อโยธยา |  | Uncredited |
| 2553 | BKO: Bangkok Knockout |  | Stunts |
| 2554 | "ชิป" หาย | ผู้กองนัท | listed as Simon Kook on IMDB |
| 2555 | 8 Jam |  | Uncredited |
| 2557 | Skin Trade |  | Stunt double: โทนี่ จา |
| 2558 | ยิปมัน 3 | สุชาติ (อาจารย์สอนมวยไทย) |  |
| 2559 | The Last Assignment / Ib Ntsais Muang 2 | แซม |  |
| 2561 | Vampire Reborn |  |  |
| 2563 | Dinh Mu Suong |  |  |
| 2563 | Red Cargo | คาม |  |
ละครโทรทัศน์

| ปี | เรื่อง | รับบท | หมายเหตุ |
| --- | --- | --- | --- |
| 2560 | มือเหนือเมฆ | หนานคำ |  |
| 2561 | เล็บครุฑ | ฮักเหลี่ยม |  |
| 2563 | ล่าท้าชน | นักฆ่ามือดาบ | รับเชิญ |
ละครซีรีส์

2556 ศีล 5 คนกล้าท้าอธรรม ตอน เว่ย ลุย แหลก รับบท เล้ง (รับเชิญ)
ไซเลนต์ฮิลล์ 2

| ไซเลนต์ฮิลล์ 2 |
| --- | --- |

ผู้พัฒนา: ทีมไซเลนต์
ผู้จัดจำหน่าย: โคนามิ
กำกับ: Masashi Tsuboyama
อำนวยการผลิต: Akihiro Imamura
ศิลปิน: Masahiro Ito
เขียนบท: Hiroyuki Owaku
แต่งเพลง: Akira Yamaoka
ชุด: ไซเลนต์ฮิลล์
เครื่องเล่น: ไมโครซอฟท์ วินโดวส์ เพลย์สเตชัน 2 เอกซ์บอกซ์
วางจำหน่าย:  24 กันยายน ค.ศ. 2001 เพลย์สเตชัน 2NA: 24 กันยายน ค.ศ. 2001 JP: 27 กันยายน ค.ศ. 2001 EU: 23 พฤศจิกายน ค.ศ. 2001เอกซ์บอกซ์NA: 19 ธันวาคม ค.ศ. 2001 JP: 22 กุมภาพันธ์ ค.ศ. 2001 EU: 4 ตุลาคม ค.ศ. 2002ไมโครซอฟท์ วินโดวส์NA: 2 ธันวาคม ค.ศ. 2002 EU: 28 กุมภาพันธ์ ค.ศ. 2003 
แนว: สยองขวัญเอาชีวิตรอด
รูปแบบ: ผู้เล่นคนเดียว
ไซเลนต์ฮิลล์ 2 (อังกฤษ: Silent Hill 2) เป็นวิดีโอเกมสยองขวัญเอาชีวิตรอด พัฒนาโดยทีมไซเลนต์ กลุ่มพัฒนาในโคนามิคอมพิวเตอร์เอนเตอร์เทนเมนต์โตเกียว และจัดจำหน่ายโดยโคนามิ ตัวเกมเป็นเกมลำดับที่ 2 ในชุดเกม ไซเลนต์ฮิลล์ วางจำหน่ายตั้งแต่เดือนกันยายนถึงพฤศจิกายนสำหรับเพลย์สเตชัน 2 ตัวเกมเวอร์ชันเพิ่มเติมมีสถานการณ์โบนัสพิเศษ บอร์นฟอร์มเดอะวิช และส่วนเพิ่มเติมอื่น ๆ ได้วางจำหน่ายสำหรับเอกซ์บอกซ์ในเดือนธันวาคมปีเดียวกัน ตัวเกมถูกพอร์ตลงไมโครซอฟท์ วินโดวส์ และวางจำหน่ายอีกครั้งบนเพลย์สเตชัน 2 ในเวอร์ชัน เกรตเทรต์ฮิตส์ ซึ่งมีเนื้อหาโบนัสทั้งหมดจากตัวเกมเวอร์ชันเอกซ์บอกซ์ เวอร์ชันความละเอียดสูงแบบรีมาสเตอร์ได้ถูกวางจำหน่ายสำหรับเพลย์สเตชัน 3 และ เอกซ์บอกซ์ 360 ใน ค.ศ. 2012 โดยเป็นส่วนหนึ่งของ ไซเลนต์ฮิลล์เอชดีคอลเลคชัน
การพัฒนาเกม ไซเลนต์ฮิลล์ 2 เริ่มขึ้นในเดือนมิถุนายน ค.ศ. 1999 ไม่นานหลังจากการพัฒนาเกม ไซเลนต์ฮิลล์ เสร็จสมบูรณ์ การเล่าเรื่องได้รับแรงบันดาลใจจากนวนิยายรัสเซียเรื่อง อาชญากรรมกับการลงทัณฑ์ (ค.ศ. 1866) โดยฟิโอดอร์ ดอสโตเยฟสกี และอิทธิพลบางส่วนที่มีต่อรูปแบบศิลปะของเกม ได้แก่ ผลงานของผู้กำกับภาพยนตร์ เอเดรียน ลิน (โดยเฉพาะ ไม่ตาย ก็เหมือนตาย), เดวิด ลินช์ เป็นต้น เช่นเดียวกับจิตรกรอย่างฟรานซิส เบคอน และ แอนดรูว์ ไวเอธ การอ้างอิงทางวัฒนธรรมเกี่ยวกับประวัติศาสตร์ ภาพยนตร์ และวรรณกรรมสามารถพบได้ในเกม ไซเลนต์ฮิลล์ 2  ตรงกันข้ามกับภาคก่อนหน้า ซึ่งเนื้อเรื่องเกี่ยวข้องกับกิจกรรมทางศาสนา ไซเลนต์ฮิลล์ 2  จะมุ่งเน้นไปที่จิตวิทยาของตัวละคร
ไซเลนต์ฮิลล์ 2 ได้รับเสียงวิจารณ์ชื่นชอบเป็นอย่างยิ่ง ภายในเดือนที่วางจำหน่ายในโซนอเมริกาเหนือ ญี่ปุ่น และยุโรป ตัวเกมมียอดจำหน่ายมากกว่าหนึ่งล้านชุด โดยยอดขายสูงสุดอยู่ในโซนอเมริกาเหนือ ในระหว่างการวางจำหน่าย ตัวเกมได้รับการยกย่องอย่างกว้างขวางจากเนื้อเรื่องสยองขวัญเชิงจิตวิทยา การใช้อุปลักษณ์ สัญลักษณ์ และหัวข้อต้องห้าม บรรยากาศโดยรวม กราฟิก การออกแบบสัตว์ประหลาด เพลงประกอบ และการออกแบบเสียง อย่างไรก็ตาม ตัวเกมถูกวิจารณ์เกี่ยวกับการควบคุมและการพากย์เสียง ตัวเกมถูกพิจารณาว่าเป็นหนึ่งในเกมสยองขวัญที่ยิ่งใหญ่ที่สุดที่เคยสร้างมา และเป็นหนึ่งในวิดีโอเกมที่ยิ่งใหญ่ที่สุดตลอดกาล อีกทั้งยังเป็นตัวอย่างที่สำคัญของวิดีโอเกมในรูปแบบศิลปะ ตัวเกมยังมีเกมภาคต่อตามมาคือเกม ไซเลนต์ฮิลล์ 3 ใน ค.ศ. 2003 เกมรีเมคโดย Bloober Team ได้รับการประกาศในเดือนตุลาคม ค.ศ. 2022 และวางจำหน่ายในเดือนตุลาคม ค.ศ. 2024
ไซริล รามาโฟซา

| ไซริล รามาโฟซา |
| --- | --- |
Cyril Ramaphosa


ประธานาธิบดีแอฟริกาใต้ คนที่ 5
อยู่ในวาระ
เริ่มดำรงตำแหน่ง  16 กุมภาพันธ์ ค.ศ. 2018
รอง: เดวิด มาบูซา พอล มาชาตีเล
ก่อนหน้า: จาค็อบ ซูมา
ประธานสหภาพแอฟริกา คนที่ 18
ดำรงตำแหน่ง 10 กุมภาพันธ์ ค.ศ. 2020 – 6 กุมภาพันธ์ ค.ศ. 2021
ก่อนหน้า: อับดุลฟัตตาห์ อัสซีซี
ถัดไป: เฟลิกซ์ ชีเซเกดี
 
ข้อมูลส่วนบุคคล
เกิด: Matamela Cyril Ramaphosa  (1952-11-17) 17 พฤศจิกายน ค.ศ. 1952 (72 ปี) Soweto, จังหวัดทรานวาล, แอฟริกาใต้
พรรคการเมือง: พรรคสมัชชาแห่งชาติแอฟริกา
คู่สมรส:  Hope Ramaphosa (สมรส 1978; หย่า 1989) Nomazizi Mtshotshisa (สมรส 1991; หย่า 1993) Tshepo Motsepe (สมรส 1996) 
บุตร: 5
บุพการี: Samuel Ramaphosa Erdmuth Ramaphosa
ศิษย์เก่า: University of Limpopo มหาวิทยาลัยแอฟริกาใต้
เว็บไซต์: Foundation website Presidency website

ไซริล รามาโฟซา (อังกฤษ: Cyril Ramaphosa; เกิด 17 พฤศจิกายน ค.ศ. 1962) เป็นนักการเมืองชาวแอฟริกาใต้ผู้ดำรงตำแหน่งประธานาธิบดีแอฟริกาใต้คนที่ 5 และคนปัจจุบัน ตั้งแต่วันที่ 15 กุมภาพันธ์ ค.ศ. 2018 ต่อจากจาค็อบ ซูมา
ชีวิตส่วนตัว

รามาโฟซาแต่งงานกับ Hope Ramaphosa ใน ค.ศ. 1978 ถึง 1989 ทั้งคู่มีลูกชายคนเดียว และแต่งงานกับ Nomazizi Mtshotshisa นักธุรกิจสาวที่เสียชีวิตแล้ว ใน ค.ศ. 1991 ถึง 1993 ต่อมาใน ค.ศ. 1996 เขาแต่งงานกับ Tshepo Motsepe แพทย์และพี่/น้องสาวของมหาเศรษฐีเหมืองแร่ชาวแอฟริกาใต้ Patrice Motsepe กล่าวกันว่าเขามีลูก 5 คน
เขาถือครองคฤหาสน์หรูที่ตีนเขา Lion's Head ในเคปทาวน์ และทรัพย์สินอื่น ๆ อีก 30 อย่าง ใน ค.ศ. 2018 Investing.com ประมาณการว่าเขามีมูลค่าสินทรัพย์สุทธิที่ 6.4 พันล้านแรนด์แอฟริกาใต้ (450 ล้านดอลลาร์สหรัฐ)
เขาเป็นผู้รู้หลายภาษา และเป็นที่รู้จักจากการใช้ภาษาในแอฟริกาใต้หลายภาษาในการให้คำปราศรัย
ไซโกต

ไซโกต (อังกฤษ: zygote) หรือ ไซโกไซต์ เป็นเซลล์เริ่มต้นที่ก่อตัวขึ้นเมื่อเซลล์สืบพันธุ์สองเพศผสมกันด้วยวิธีการสืบพันธุ์แบบอาศัยเพศ ในสิ่งมีชีวิตหลายเซลล์ ไซโกตเป็นขั้นการเจริญแรกสุดของเอ็มบริโอ ในสิ่งมีชีวิตเซลล์เดียว ไซโกตแบ่งตัวให้ลูกหลาน ซึ่งโดยปกติเป็นการแบ่งตัวแบบไมโทซิส
ไซโกตเกิดขึ้นจากการผสมเซลล์สืบพันธุ์สองเพศเสมอ และเป็นขั้นแรกของการเจริญของสิ่งมีชีวิตที่เป็นเอกลักษณ์ โดยปกติไซโกตเกิดขึ้นจากการปฏิสนธิระหว่างเซลล์แฮพลอยด์สองเซลล์ คือ ออวุม (เซลล์สืบพันธุ์เพศเมีย) กับสเปิร์ม (เซลล์สืบพันธุ์เพศผู้) ซึ่งรวมกันเกิดเป็นเซลล์ดิพลอยด์หนึ่งเซลล์ ไซโกตนั้นมีดีเอ็นเอที่มาจากทั้งพ่อและแม่ และให้ข้อมูลพันธุกรรมที่จำเป็นต่อการสร้างสิ่งมีชีวิตใหม่
ไซเบอร์โรม
แหล่งข้อมูลอื่น

ThailandOfficial company website[ลิงก์เสีย]
ไซโคลเปีย

| ไซโคลเปีย Cyclopia |
| --- | --- |

บัญชีจำแนกและลิงก์ไปภายนอก
ICD-10: Q87.0
ICD-9: 759.89
ไซโคลเปีย (อังกฤษ: cyclopia) เป็นโฮโลโปรเซนเซฟาลีแบบที่หายาก และเป็นความผิดปกติแต่กำเนิดซึ่งมีลักษณะ คือ สมองส่วนหน้าของเอ็มบริโอไม่สามารถแบ่งเบ้าตาออกเป็นสองช่องได้อย่างเหมาะสม อุบัติการณ์อยู่ที่ 1 ใน 16,000 ในสัตว์ที่เกิด และ 1 ใน 250 ในเอ็มบริโอ และหนึ่งใน 2,500 ที่ลงเอยด้วยการแท้ง
ไซเลนท์ สครีม

| ไซเลนท์ สครีม (Silent Scream) |
| --- | --- |
งาน 7 ปี เอ็มทีวีไทยแลนด์
ข้อมูลพื้นฐาน
แนวเพลง: ออลเทอร์นาทิฟร็อก โพสต์กรันจ์  มอเดิร์นร็อก  เฮฟวีเมทัล เมทัลคอร์
ช่วงปี: 2551-2552
ค่ายเพลง: ไนน์ ริกเตอร์, อาร์เอส

สมาชิก: เบนจามิน เจมส์ ดูลลี่   วินัย ไตรนทีภีกดี    ฆฤณ เมฆหมอก    สุรสิทธิ์ เจริญรัตน์
ไซเลนท์ สครีม (อังกฤษ: Silent Scream) เป็นวงดนตรีร็อกสัญชาติไทย แนวโพสต์กรันจ์ โมเดิร์นร็อก มีความหนักหน่วงแบบเมทัลบางเพลง ประกอบด้วยสมาชิก 4 คนคือ “เบน - เบนจามิน เจมส์ ดูลลี่ (ร้องนำ)” อดีตนักร้องนำวง “เกียร์ไนท์”, หนึ่ง - วินัย ไตรนทีภีกดี (กีตาร์,ร้องนำ,ร้องประสานเสียง)มือกีต้าร์ที่เคยทำงานใหกับวง Area51 และยังเป็นโปรดิวเซอร์ , บิ๊ก - ฆฤณ เมฆหมอก มือเบส เคยได้รับรางวัล M-150 GBOB 2005 และ เอก - สุรสิทธิ์ เจริญรัตน์(มือกลอง) เคยเล่นให้วง Mr.Team ผู้อยู่เบื้องหลังความสำเร็จของศิลปินมากมาย ภายใต้การดูแลของค่าย 9 Richter (ไนน์ริกเตอร์)
มีผลงานอัลบั้มแรก Lost and Found ที่มีซิงเกิลแรก "สัญญา" อัลบั้มแรกออกวางขายเมื่อ 22 ธันวาคม 2551
ผลงาน

Lost and Found (2551)
ไซอิ๋ว ตอน ปีศาจแมงมุม

| ไซอิ๋ว ตอน ปีศาจแมงมุม |
| --- | --- |
โปสเตอร์ภาพยนตร์
กำกับ: เหอ เมิ่งหัว
บทภาพยนตร์: เฉิง กัง
สร้างจาก: ไซอิ๋ว โดย อู๋ เฉิงเอิน
อำนวยการสร้าง: รัน รัน ชอว์
นักแสดงนำ: เหอ ฟาง อู๋ เฉียน
กำกับภาพ: หลิน กัวเสียง
ตัดต่อ: เจียง เสียงหลุง
ดนตรีประกอบ: หวัง ฟู่หลิง
บริษัทผู้สร้าง: Shaw Brothers Studio 
วันฉาย: 1967; 57 ปีที่แล้ว (1967)
ความยาว: 82 นาที
ประเทศ: ฮ่องกงของบริเตน
ภาษา: ภาษาจีนแมนดาริน
ไซอิ๋ว ตอน ปีศาจแมงมุม (อังกฤษ: The Cave of Silken Web) เป็นภาพยนตร์จีนกำลังภายในที่ออกฉายในปี ค.ศ. 1967 กล่าวถึงเรื่องราวส่วนหนึ่งของวรรณกรรมชิ้นเอกของ อู๋ เฉิงเอิน เรื่อง ไซอิ๋ว นำแสดงโดย อู๋ เฉิน, เฮลเลน หม่า, ฟาน เหอ, หวู เว่ย
เนื้อเรื่อง

พระถังซัมจั๋ง และศิษย์ทั้งสาม ประกอบด้วย ซุน หงอคง, ตือโป๊ยก่าย และ ซัวเจ๋ง ยังคงเดินทางไปยังชมพูทวีปเพื่ออัญเชิญคัมภีร์พระไตรปิฎก กลับสู่เมืองถัง ครั้งหนึ่งหลงเข้าไปในอาณาจักรของเหล่าปีศาจแมงมุมสาวทั้งเจ็ด ซึ่งวางแผนจับตัว พระถังซัมจั๋งเพื่อจะได้เป็นอมตะโดยการกินเนื้อของเขาสดๆ และหลอกล่อให้ เห้งเจีย ไปอีกทางจนสามารถจับตัว พระถังซัมจั๋ง และ ตือโป๊ยก่าย ได้ในที่สุด เห้งเจียและซัวเจ๋ง พยายามหาทางช่วยอาจารย์ของตนโดยให้ซัวเจ๋งไปขอยืมไฟโลกันต์จากเทพเจ้าในขณะที่เห้งเจียจะลอบเข้าไปในถ้ำปีศาจแมงมุม สุดท้ายเมื่อซัวเจ๋งได้ไฟโลกันต์มาแล้วกลับถูกปีศาจตะขาบ ชู้รักของปีศาจแมงมุมแดงที่ปลอมตัวเป็น เห้งเจีย หลอกเอาไปได้แต่เห้งเจีย ตัวจริงก็ตามไปเอาคืนมาได้อีกครั้งและใช้ไฟโลกันต์เผาถ้ำปีศาจแมงมุมรวมทั้งร่วมมือกับศิษย์น้องของตนสังหารปีศาจแมงมุมที่เหลือทั้งหมดกับปีศาจตะขาบได้ และสามารถช่วย พระถังซัมจั๋ง และ ตือโป๊ยก่าย ได้ในที่สุด ทั้งหมดจึงออกเดินทางไปยังชมพูทวีปต่อไปอีกครั้ง
นักแสดงนำ

อู่ เฉียน รับบท ปีศาแมงมุมคนที่สาม
หลิว เหลียงหัว รับบท ปีศาจแมงมุมคนโต
เหอ ฟ่าน รับบท พระถังซัมจั๋ง
เผิง เผิง รับบท ตือโป๊ยก่าย
โจว หลุงจาง รับบท ซุน หงอคง
เทียน ชุน รับบท ซัวเจ๋ง
แหล่งข้อมูลอื่น

IMDb entry
Hong Kong Cinemagic entry[ลิงก์เสีย]
Film review with screenshots
ไซฟอน

ไซฟอน
(อังกฤษ: Psiphon) 
เป็นซอฟต์แวร์เสรีและโอเพนซอร์ซเพื่อใช้หลีกเลี่ยงการตรวจพิจารณาทางอินเทอร์เน็ต ซึ่งอาศัยเทคโนโลยีการสื่อสารที่ปลอดภัยและทำให้คลุมเครือรวมทั้งเครือข่ายส่วนตัวเสมือน (วีพีเอ็น), Secure Shell (เอสเอสเอช), และ HTTP/SOCKS Proxy
ไซฟอนจะต่อกับเครือข่ายพร็อกซีเซิร์ฟเวอร์เป็นพัน ๆ ที่กระจายไปทั่วโลกและจัดการบริหารแบบรวมศูนย์ โดยโครงสร้างพื้นฐานส่วนมากจะเป็นบริการแบบกลุ่มเมฆ ซึ่งโดยปี 2015 สามารถให้บริการต่อผู้ใช้ถึง 2 ล้านคนต่อวัน
การสื่อสารจะส่งผ่านพร็อกซีเซิร์ฟเวอร์เพียงเครื่องเดียวเพื่อความรวดเร็วโดยเข้ารหัสลับ ซึ่งทำให้ผู้ให้บริการอินเทอร์เน็ตไม่สามารถตรวจดูข้อมูลการสื่อสารได้
บริษัทอนุญาตให้ใช้โปรแกรมฟรีเป็นการส่วนตัวโดยไม่ให้ใช้เพื่อการค้า แต่ผู้ใช้ก็สามารถติดต่อบริษัทเพื่อรับบริการที่เสียค่าใช้จ่ายได้
ในปี 2011 องค์การนอกภาครัฐฟรีดอมเฮาส์ได้จัดไซฟอนเป็นอุปกรณ์หลีกเลี่ยงการถูกเซ็นเซอร์ทางอินเทอร์เน็ตซึ่งดีเป็นอันดับ 1 เมื่อพิจารณาค่าวัดในแล็บเท่านั้น และดีเป็นอันดับ 2 เมื่อรวมความเห็นของผู้ใช้ในประเทศต่าง ๆ ด้วย
โปรแกรมผู้ใช้มีให้เลือกสำหรับระบบปฏิบัติการยอดนิยมต่าง ๆ และสามารถส่งข้อมูลสำหรับโปรแกรมหลายประเภทรวมทั้งเว็บเบราว์เซอร์ วิดีโอแบบส่งต่อเนื่อง และการส่งข้อมูลของแอ็ปโทรศัพท์มือถือ โปรแกรมออกแบบให้ใช้ง่ายคือสามารถดำเนินงานได้เลยโดยไม่ต้องตั้งค่าอะไร ๆ
ไซฟอนออกแบบโดยตรงเพื่อช่วยเหลือผู้ใช้ในประเทศที่พิจารณาว่าเป็น "ศัตรูของอินเทอร์เน็ต"
บริษัทไซฟอนเป็นผู้พัฒนาและบำรุงรักษารหัสต้นฉบับ
และยังเป็นผู้ดำเนินการระบบและเทคโนโลยีต่าง ๆ ที่ออกแบบเพื่อให้ผู้ใช้อินเทอร์เน็ตสามารถหลีกเลี่ยงระบบกรองเนื้อหาที่ใช้โดยรัฐบาลเพื่อเซ็นเซอร์อินเทอร์เน็ต
ไอเดียเบื้องต้นเกี่ยวกับไซฟอนมาจาก Citizen Lab ที่มหาวิทยาลัยโทรอนโต
ในปี 2007 จึงมีการตั้งบริษัทไซฟอนขึ้นต่างหากในรัฐออนแทรีโอ ประเทศแคนาดา เพื่อพัฒนาระบบและเทคโนโลยีโดยยังร่วมมือกับมหาวิทยาลัยในโปรเจ็กต์งานวิจัยต่าง ๆ
ไซฟอนมี 3 รุ่นซึ่งเป็นโปรเจ็กต์โอเพนซอร์ซที่ต่างกันแต่ก็ยังเกี่ยวข้องกัน
3.0 - เป็นระบบสร้างอุโมงค์เชื่อมต่อกับเครือข่ายแบบกลุ่มเมฆ
2.0 - เป็นระบบพร็อกซีเชื่อมต่อกับเครือข่ายแบบกลุ่มเมฆ
1.0 - เป็นซอฟต์แวร์เริ่มต้นที่ไม่ได้บำรุงรักษาต่อไปแล้ว
การดำเนินการ

ไซฟอนเป็นอุปกรณ์หลีกเลี่ยงการเซ็นเซอร์ทางอินเทอร์เน็ตที่ใช้เทคโนโลยีเครือข่ายส่วนตัวเสมือน (วีพีเอ็น), Secure Shell (เอสเอสเอช), และ HTTP/SOCKS Proxy
และประกอบด้วยโปรแกรมผู้ใช้/โปรแกรมลูกข่ายบวกกับเครือข่ายเซิฟเวอร์ที่โปรแกรมลูกข่ายสื่อสารด้วย ตราบที่โปรแกรมสามารถติดต่อกับเครือข่ายได้ ก็จะสามารถหลีกเลี่ยงการถูกเซ็นเซอร์ได้
โปรแกรมผู้ใช้จะเรียนรู้เลขที่อยู่ไอพีใหม่ ๆ ของเซิร์ฟเวอร์ภายในเครือข่ายเพื่อให้สามารถหลีกเลี่ยงการถูกบล็อกไม่ให้เข้าถึงเนื้อหาต่าง ๆ ที่อาจถูกเซ็นเซอร์เพิ่มขึ้นเรื่อย ๆ 
แม้การสื่อสารจะเข้ารหัสลับและมีการพิสูจน์ตัวจริงของเซิฟเวอร์ แต่ก็ไม่ได้เพิ่มความเป็นส่วนตัวออนไลน์ และไม่ควรพิจารณาว่าเป็นอุปกรณ์เพิ่มความปลอดภัย
อีกทั้งบริษัทก็จะบันทึกข้อมูลการสื่อสารเพื่อจุดประสงค์ต่าง ๆ รวมทั้งการสืบหาปัญหาและการวิเคราะห์การใช้
บริษัทแนะนำให้ใช้ทอร์ถ้าผู้ใช้ต้องการความเป็นส่วนตัว/สภาพนิรนามทางอินเทอร์เน็ต
ในระบบวินโดวส์ เมื่อเริ่มใช้โปรแกรม โปรแกรมจะเชื่อมกับเครือข่ายเองโดยอัตโนมัติ โดยผู้ใช้สามารถเลือกการเชื่อมต่อแบบวีพีเอ็น (L2TP over IPSec) หรือเอสเอสเอช หรือเอสเอสเอชพลัส
(ซึ่งสื่อสารแบบสร้างความคลุมเครือเพื่อป้องกันการระบุโพรโทคอล โดยเป็นโหมดที่เลือกโดยปริยาย) 
เมื่อโปรแกรมติดต่อกับเครือข่ายได้ ก็จะแสดงไอคอนการเชื่อมต่อเป็นสีเขียว
เมื่อใช้ในโหมดวีพีเอ็น การสื่อสารกับอินเทอร์เน็ตทั้งหมดจะส่งผ่านอุโมงค์ที่วิ่งผ่านเครือข่าย ในโหมดเอสเอสเอชหรือเอสเอสเอชพลัส โปรแกรมจะตั้งค่าพร็อกซีของระบบวินโดวส์โดยอัตโนมัติ และโปรแกรมที่ใช้ค่าพร็อกซีเช่นนี้ทั้งหมด (เช่น เว็บเบราว์เซอร์ต่าง ๆ) ก็จะส่งผ่านอุโมงค์เช่นกัน โดยผู้ใช้สามารถเลือกแบ่งส่งการสื่อสารไปยังเซิร์ฟเวอร์นอกประเทศผ่านเครือข่าย แต่ส่งการสื่อสารภายในประเทศไปยังเซิร์ฟเวอร์โดยตรง
เมื่อปิดโปรแกรม โปแกรมจะเลิกการเชื่อมต่อและคืนค่าพร็อกซีของระบบวินโดวส์ให้เหมือนเดิม
โปรแกรมผู้ใช้เป็นไฟล์ ๆ เดียวที่สามารถดาวน์โหลดและตรวจสอบว่าเป็นของแท้ได้ ในระบบวินโดวส์ ไฟล์ .exe ที่ดาวน์โหลดจะเซ็นชื่อแบบดิจิทัลโดยบริษัท ซึ่งนอกจากระบบวินโดวส์จะตรวจสอบลายเซ็นโดยอัตโนมัติแล้ว ผู้ใช้ก็ยังสามารถตรวจสอบลายเซ็นเองได้ด้วย
เนื่องจากเป็นไฟล์ ๆ เดียว จึงไม่มีการติดตั้งและไม่ต้องถอนการติดตั้ง ผู้ใช้สามารถลบไฟล์ที่ดาวน์โหลดออกได้เลย
ส่วนในระบบแอนดรอยด์ ไฟล์ที่ดาวน์โหลดก็เซ็นชื่อแบบดิจิทัลด้วยเช่นกัน แต่ผู้ใช้อาจต้องใช้อุปกรณ์อื่น ๆ เพื่อตรวจสอบ
ในระบบทั้งสอง อัปเดตของโปรแกรมจะดาวน์โหลดและเช็คความเป็นของแท้โดยอัตโนมัติ
ตราบเท่าที่โปรแกรมที่ดาวน์โหลดเป็นของแท้ จะไม่มีใครสามารถปลอมตัวเป็นเซิฟเวอร์ในเครือข่ายที่โปรแกรมผู้ใช้เชื่อมต่อด้วยได้ เพราะโปรแกรมไม่ได้อาศัย Certificate authority ทั่ว ๆ ไป
ในระบบไอโอเอส ไซฟอนเป็นเพียงแบราว์เซอร์ที่ส่งการสื่อสารสำหรับแบราว์เซอร์ผ่านเครือข่ายไซฟอน แต่โปรแกรมอื่น ๆ ก็จะคงส่งการสื่อสารผ่านระบบไอโอเอสโดยปกติ
การเก็บข้อมูลผู้ใช้

บริษัทจะบันทึกข้อมูลการสื่อสารเพื่อจุดประสงค์ต่าง ๆ รวมทั้ง
บันทึกข้อมูลเพิ่มเพื่อแก้ปัญหา เมื่อทำการนี้ บริษัทจะประกาศในเว็บเพจกระดานข่าวของบริษัท
บริษัทโฆษณาจะติดตามการใช้เว็บเพื่อให้แสดงโฆษณาโดยเฉพาะ ๆ ได้ ผู้ใช้สามารถขอไม่ให้ติดตามการใช้
เว็บไซต์ของบริษัทใช้บริการของกูเกิล แอนะลิติกส์ ซึ่งเก็บข้อมูลการเยี่ยมชมเว็บเพจต่าง ๆ
ระบบใช้บริการเก็บข้อมูลของ Amazon S3 ซึ่งบริษัทสามารถใช้บันทึกการดาวน์โหลดเพื่อวิเคราะห์การใช้และแก้ปัญหาต่าง ๆ แอมะซอน มีบันทึกข้อมูลของเลขที่อยู่ไอพีและเวลาที่ดาวน์โหลดไฟล์เป็นต้น ซึ่งทั้งแอมะซอนและบริษัทไซฟอนเองก็สามารถเข้าถึงได้
เซิร์ฟเวอร์ของบริษัทมีการบันทึกข้อมูลต่าง ๆ เช่น จำนวนข้อความอีเมลที่ดาวน์โหลดเป็นต้น
บริษัทเก็บข้อมูลทางสถิติต่าง ๆ เมื่อมีการเชื่อมต่อแบบวีพีเอ็น
ดูเพิ่ม

สถานีย่อยเทคโนโลยีสารสนเทศ
เสรีภาพด้านข้อมูลข่าวสาร
การตรวจพิจารณาอินเทอร์เน็ต
เชิงอรรถ

↑  เลียนเสียงคำว่า siphon ซึ่งแปลว่า กาลักน้ำ
↑  รวมประเทศอาเซอร์ไบจาน พม่า จีน และอิหร่าน
แหล่งข้อมูลอื่น

เว็บไซต์ทางการ
Software jumps China's firewall for news from Tibet
BBC: Web censorship 'bypass' unveiled
Al Jazeera's Listening Post story about psiphon on YouTube
Index on Censorship - Psiphon wins Economist New Media award at Freedom of Expression awards 2009
How to download Psiphon for Windows
Get Psiphon3 "Download Psiphon". Psiphon3.com (ภาษาอังกฤษแบบอเมริกัน). สืบค้นเมื่อ 24 กรกฎาคม 2023. for pc easy way with apk
ไซเบอร์พังก์ 2077

| ไซเบอร์พังก์ 2077 |
| --- | --- |

ผู้พัฒนา: CD Projekt Red
ผู้จัดจำหน่าย: CD Projekt
กำกับ: Adam Badowski Konrad Tomaszkiewicz Gabe Amatangelo
อำนวยการผลิต: Jędrzej Mróz Przemek Wójcik Michał Stec
ออกแบบ: Mateusz Kanik Grzegorz Mocarski Mateusz Tomaszkiewicz Paweł Sasko
โปรแกรมเมอร์: Piotr Tomsiński Michał Nowak
เขียนบท: Marcin Blacha Tomasz Marchewka
แต่งเพลง: P. T. Adamczyk Marcin Przybyłowicz Paul Leonard-Morgan
เอนจิน: REDengine 4
เครื่องเล่น: สตาเดีย ไมโครซอฟท์ วินโดวส์ เพลย์สเตชัน 4 เอกซ์บอกซ์วัน เพลย์สเตชัน 5 เอกซ์บอกซ์ซีรีส์เอกซ์และซีรีส์เอส
วางจำหน่าย: เพลย์สเตชัน 4, สตาเดีย, ไมโครซอฟท์ วินโดวส์, เอกซ์บอกซ์วัน 10 ธันวาคม 2020 เพลย์สเตชัน 5, เอกซ์บอกซ์ซีรีส์เอกซ์และซีรีส์เอส 15 กุมภาพันธ์ 2022
แนว: เล่นตามบทบาท
รูปแบบ: ผู้เล่นคนเดียว
ไซเบอร์พังก์ 2077 (อังกฤษ: Cyberpunk 2077) เป็นวิดีโอเกมแนวเล่นตามบทบาทที่พัฒนาและจัดจำหน่ายโดย CD Projekt ตัวเกมอยู่ในจักวาลของเกมกระดานสวมบทบาท Cyberpunk (หรือเป็นที่รู้จักในชื่อ Cyberpunk 2013) ของไมค์ พอนด์สมิธ ในปี 2077 บนโลกไซเบอร์พังก์ดิสโทเปียของเมืองไนท์ซีตี้ รัฐแคลิฟอร์เนีย โดยผู้เล่นจะได้รับบทเป็น "วี" (ให้เสียงโดยเกวิน เดรีย/เชอรามี่ ลีห์) ทหารรับจ้างที่ได้รับงานขโมย "ไบโอชิป" แต่การปล้นกลับตาลปัตร ทำให้จิตใต้สำนึกของ จอห์นนี่ ซิลเวอร์แฮนด์ (รับบทโดยคีอานู รีฟส์) ที่อยู่ในไบโอชิปเริ่มค่อยๆคร่าชีวิตและเขียนทับจิตสำนึกของวี ทั้งคู่ต้องร่วมมือกันเพื่อหาทางแยกจิตใต้สำนึกของทั้งสองคน และช่วยชีวิตของวี
โดยตัวเกมเป็นรูปแบบเกมโอเพ่นเวิร์ลที่มีหกภูมิภาคที่แตกต่างกันในมุมมองบุคคลที่หนึ่ง ตัวเกมวางจำหน่ายทั่วโลกสำหรับเครื่องเพลย์สเตชัน 4 เอกซ์บอกซ์วัน ไมโครซอฟท์ วินโดวส์ สตาเดีย ในวันที่ 10 ธันวาคม 2020 และวางจำหน่ายบนเพลย์สเตชัน 5 และ เอกซ์บอกซ์ซีรีส์เอกซ์ในวันที่ 15 กุมภาพันธ์ 2022
การพัฒนาเกม ไซเบอร์พังก์ 2077 เริ่มขึ้นหลังจากการวางจำหน่าย เดอะวิตเชอร์ 3: ไวลด์ฮันต์ บลัดแอนด์ไวน์  (2016) ตัวเกมได้รับการพัฒนาโดยทีมงานประมาณ 500 คนโดยใช้เอนจินเกม REDengine 4 CD Projekt เปิดตัวแผนกใหม่ในเมืองวรอตสวัฟ ประเทศโปแลนด์ และร่วมมือกับ Digital Scapes, Nvidia, QLOC, Jali Research เพื่อช่วยเหลือในการผลิต และไมค์ พอนด์สมิธ ผู้สร้าง Cyberpunk มาเป็นผู้ให้คำปรึกษาในการพัฒนาเกม
ตัวเกมได้รับคำชมจากนักวิจารณ์ในเรื่องของการเล่าเรื่อง ฉาก และกราฟิก แม้ว่าองค์ประกอบของรูปแบบการเล่นบางส่วนจะได้รับกระแสวิจารณ์ผสมกัน ในขณะที่ธีมและการแสดงตัวละครข้ามเพศได้รับคำวิจารณ์อยู่บ้าง ตัวเกมยังถูกวิพากษ์วิจารณ์อย่างกว้างขวางถึงข้อบกพร่อง โดยเฉพาะอย่างยิ่งในเวอร์ชันคอนโซล ซึ่งประสบปัญหาประสิทธิภาพการทำงาน โซนี่ถอดเกม ไซเบอร์พังก์ 2077 ออกจากเพลย์สเตชันสโตร์ ตั้งแต่เดือนธันวาคม 2020 จนถึงมิถุนายน 2021 ขณะที่ CD Projekt แก้ไขปัญหาบางอย่าง CD Projekt ตกอยู่ภายใต้การสืบสวนและการฟ้องร้องดำเนินคดีแบบกลุ่มสำหรับความพยายามที่พวกเขามองว่ามองข้ามความรุนแรงของปัญหาทางเทคนิคก่อนวางจำหน่าย สิ่งเหล่านี้ถูกเคลียร์ในที่สุดด้วยข้อตกลง 1.85 ล้านดอลลาร์สหรัฐ โดยตัวเกมตัวเกมขายได้มากกว่า 20 ล้านชุดในเดือนกันยายน 2022
Phantom Liberty

ส่วนเสริม แฟนธอมลิเบอร์ตี้ (อังกฤษ: Phantom Liberty) เป็นส่วนเสริมของเกมตัวแรกและตัวเดียว โดยคีอานู รีฟส์ ได้กลับมารับบท จอห์นนี่ ซิลเวอร์แฮนด์ และตัวละครใหม่อย่าง โซโลม่อน รีด (รับบทโดยอิดริส เอลบา) โดยทาง CD Projekt Red ได้ทำการปล่อยอัปเดตปรับปรุงตัวเกมเวอร์ชัน 2.0 บนระบบวินโดว์ เพลย์เตชั่น 5 และเอกซ์บอกซ์ซีรีส์เอกซ์และซีรีส์เอส เมื่อวันที่ 21 กันยายน 2023 สำหรับส่วนเสริม แฟนธอมลิเบอร์ตี้ ได้เปิดให้เล่นอย่างเป็นทางการเมื่อวันที่ 26 กันยายน 2023
ภาคต่อ

CD Projekt red ได้ประกาศถึงการสร้างเกมใหม่เมื่อเดือนตุลาคม 2022 โดยมีไตรภาคใหม่และรีเมคของเกม เดอะ วิทเชอร์ เกมไอพีใหม่ในชื่อโปรเจค Hadar และเกมภาคต่อของ ไซเบอร์พังก์ 2077 ในชื่อโปรเจค Orion โดยทาง CD Projekt Red ได้ประกาศว่า อัปเดท 2.0 และส่วนเสริม แฟนธอมลิเบอร์ตี้ จะเป็นอัปเดทคอนเทนต์สุดท้ายของเกม โดยที่อัปเดทต่อๆไปจะเป็นการปรับปรุงประสิทธิภาพ และแก้ไข้ข้อผิดพลาดของเกม โดย CD Projekt Red ได้เริ่มโฟกัสการพัฒนาภาคต่อของเกม ไซเบอร์พังก์ 2077 แล้ว หลังจากที่ส่วนเสริมวางจำหน่าย และหันไปใช้ อันเรียลเอนจิน แทนที่ REDengine ในการพัฒนาเกมต่อๆไปของทาง CD Projekt แทน
ไซเรนแคระ

| ไซเรนแคระ |
| --- | --- |

ไซเรนแคระเหนือ (P. striatus)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Amphibia
ชั้นย่อย:: Lissamphibia
อันดับ:: Caudata
อันดับย่อย:: Sirenoidea
วงศ์:: Sirenidae
สกุล:: Pseudobranchus Gray, 1825

ชนิด
 Pseudobranchus axanthus  Netting & Goin, 1942   Pseudobranchus striatus (LeConte, 1824) 
ไซเรนแคระ (อังกฤษ: Dwarf sirens, Mud sirens) เป็นสกุลของซาลาแมนเดอร์ จำพวกไซเรน (Sirenidae) สกุลหนึ่ง ใช้ชื่อสกุลว่า Pseudobranchus
ไซเรนในสกุลนี้ มีรูปร่างแตกต่างจากไซเรนในสกุล Siren คือ มีลำตัวสั้นป้อมกว่า และไม่มีกระดูกแมคซิลลา พบกระจายพันธุ์ทางภาคตะวันออกเฉียงใต้ของสหรัฐอเมริกา
แบ่งออกได้เป็น 2 ชนิด คือ
ไซเรนแคระใต้ (Pseudobranchus axanthus)
ไซเรนแคระเหนือ (Pseudobranchus striatus)
แหล่งข้อมูลอื่น

ข้อมูลที่เกี่ยวข้องกับ Pseudobranchus ที่วิกิสปีชีส์
Pseudobranchus - Encyclopedia of Life (อังกฤษ)